**557. stjórnarfundur BSE
Búgarði 17.2.2017 kl. 11.**

Allir aðalmenn mættir á fundinn: Gunnhildur Gylfadóttir, Birgir H. Arason, Helgi Þór Helgason, Guðmundur Sturluson, Gestur J. Jensson. Fundargerð ritaði Sigurgeir B. Hreinsson.

1. **Fundargerðir.** Samþykktar fundargerðir stjórnarfundar nr. 555 frá 24.10. og nr. 556 frá 22.11. Láðst að samþykkja formlega, þó send hafi verið út, aðalfundargerð frá síðasta vori, sem haldinn var 12.4. Var hún samþykkt.
2. **Baklandshópur BÍ, vegna endurskoðunar búvörusamninga.** BÍ bauð aðildafélögum sínum að eiga fulltrúa í svo kölluðum baklandshóp vegna endurskoðunar á búvörusamningum. Birgir H. Arason mun af hálfu BSE sitja fundi hópsins. Fyrsti fundur var haldinn í gær og greindi Birgir frá því helsta sem þar fór fram. Formaður endurskoðunarnefndarinnar Svanfríður Jónasdóttir er tilbúin að mæta á fund hjá BSE og gera grein fyrir starfi nefndarinnar.
3. **Lagðar fram rekstrartölur fyrir síðasta ár.** Frágangi á færslu bókhalds er ekki lokið, en framkv.stjóri fór yfir helstu niðurstöðutölur fyrir síðasta ár. Þar kom fram að flestir þættir eru nálægt rekstaráætlun. Ljóst er samt að nokkurt tap er á kortagerð sem skapast af því að þjálfa þurfti upp nýjan starfsmann og launaliðurinn þar hlutfallslega hár.
4. **Styrkur til búgreinafélaga.** Ákveðið að fresta ákvörðun um hvort styrkja eigi búgreinafélög (FEK og FSE) á svæðinu þar til niðurstaða ársreiknings liggur fyrir.
5. **Endurmat eigna.** Stjón fól framkv.stjóra að semja við löggiltan fasteignasala um endurmat á húseign BSE á Óseyri 2. Á undanförnum árum hefur komið fram, m.a. frá löggiltum endurskoðanda að í reikningum er eignin metin á 26 milljónir, en áætlað verðmæti er umtalsvert hærra.
6. **Starfsemi BSE.** Framkvæmdastjóri fór yfir nokkur atriði varðandi reksturinn. Fram kom m.a. að á undanförnum mánuðum hefur verið endursamið um tryggingar og látið bjóða í kaup á olíuvörum og í ræstingar á Óseyrinni. Eftir nokkurt hlé eru að fara af stað fundahöld vegna kjarasamninga við frjótækna. Stofnuð hefur verið fésbókarsíða BSE. Einnig var rætt um hvað eigi að gera í heimasíðu, sem lengi hefur verið stefnt að því að opna, en ekkert orðið af.
Ákveðið var að stefna að því að fá forustufólk búgreinafélaga og fulltrúa þeirra búgreina sem eru á svæðinu án þess að félag sé starfandi, á fund til að ræða um hvernig sé best að byggja upp félagsstarfið í héraðinu. Nefnt var að fá Svanfríði Jónasdóttur formann fyrrnefndrar endurskoðunarnefndar vegna búvörusamningana til að mæta á þann fund.
7. **Aðalfundur BSE 2017.** Ákveðið að stefna að aðalfundi þriðjudaginn 4. apríl í Hlíðarbæ. Samkvæmt lögum BSE þarf að auglýsa fundinn með mánaðar fyrirvara og óska eftir tilnefningum til Hvatningarverðlauna BSE fyrir 2016. Hugmynd kom um að fá Jón Gíslason forstjóra MAST til að koma á fundinn, til að útskýra starfsemi stofnunarinnar, sem oft hefur verið nokkuð umdeild.

Fleira ekki gert og fundi slitið kl. 15.
SBH